Babelscape/SREDFM huggingface dataset:
Σιριμάβο Μπανταρανάικε

Η Σιρίμα Ρατβάτε Ντίας Μπανταρανάικε ("Sirima Ratwatte Dias Bandaranaike", ταμίλ சிறிமா ரத்வத்தே டயஸ் பண்டாரநாயக்கே, 17 Απριλίου 1916 – 10 Οκτωβρίου 2000), αναφερόμενη συνήθως ως Σιριμάβο Μπανταρανάικε, ήταν πολιτικός από τη Σρι Λάνκα, η πρώτη παγκοσμίως γυναίκα που έγινε μη κληρονομική επικεφαλής κυβερνήσεως στη νεότερη ιστορία, όταν εκλέχθηκε Πρωθυπουργός της Σρι Λάνκα (χώρας τότε γνωστής ως Κεϋλάνη), στις 21 Ιουλίου 1960. Υπηρέτησε μάλιστα τρεις πρωθυπουργικές θητείες: το 1960-1965, το 1970-1977 και το 1994-2000, ενώ διετέλεσε κατά καιρούς και υπουργός Εξωτερικών και Άμυνας, υπουργός άνευ χαρτοφυλακίου και υπουργός Σχεδιασμού και Εργασίας. Κατά τη διάρκεια της πρωθυπουργίας της πραγματοποίησε διάφορες σοσιαλιστικές μεταρρυθμίσεις, στήριξε τις γυναίκες, εισήγαγε τη χώρα στο Κίνημα των Αδεσμεύτων, και άλλαξε το όνομα της χώρας, θεσπίζοντας και νέο Σύνταγμα. Το Διεθνές Αεροδρόμιο της Σρι Λάνκα φέρει το όνομά της.
Η Μικρή Κατάσκοπος

Η Μικρή Κατάσκοπος είναι μια αμερικανική ταινία του 1996 σε σκηνοθεσία Μπρόουεν Χιούζ στο σκηνοθετικό ντεμπούτο της, με πρωταγωνίστρια την Μισέλ Τραχτενμπεργκ στο κινηματογραφικό τηε ντεμπούτο. Συμπρωταγωνιστούν οι Ρόζι Ο' Ντόνελ, Τζ. Σμιθ-Κάμερον, Γκρέγκορι Σμιθ και Βανέσα Λι Τσέστερ. Βασισμένη στο βιβλίο "Harriet the Spy" ("Χάριετ η Κατάσκοπος") της Λουίζ Φιτσούγ, η ταινία ακολουθεί μια 11χρονη μαθήτρια που φιλοδοξεί να γίνει συγγραφέας και κατάσκοπος.

Τα γυρίσματα άρχισαν το φθινόπωρο του 1994 στο Τορόντο και ολοκληρώθηκαν στα τέλη του 1995. Μια παραγωγή των Paramount Pictures, Nickelodeon Movies και Rastar, επρόκειτο για την πρώτη ταινία της Nickelodeon, καθώς και την πρώτη από τις δύο προσαρμογές ταινιών των βιβλίων "Harriet the Spy". Σε κινηματογραφικές αίθουσες, το πιλοτικό επεισόδιο του "Άρνολντ" προβλήθηκε πριν από την ταινία.

Η ταινία κυκλοφόρησε στις αίθουσες στις 10 Ιουλίου του 1996. Απέφερε $26,6 εκατομμύρια σε όλο τον κόσμο με προϋπολογισμό παραγωγής $12 εκατομμυρίων. Η ταινία κυκλοφόρησε σε βίντεο στις 25 Φεβρουαρίου 1997.
Βεψική γλώσσα

Η Βεψική γλώσσα (vepsän kelʹ, vepsän keli, ή vepsä), που ομιλείται από τους Βέψους, ανήκει στην Φιννική ομάδα των ουραλικών γλωσσών. Είναι στενά συγγενική με τα φινλανδικά και τα καρελικά. Τα βεψικά γράφονται επίσης με τη λατινική γραφή.

Σύμφωνα με τις σοβιετικές στατιστικές, στα τέλη του 1989, 12.500 άνθρωποι αυτοπροσδιορίζονταν εθνοτικά Βέψοι.

Σύμφωνα με την τοποθεσία του λαού, η γλώσσα χωρίζεται σε τρεις κύριες διαλέκτους: τα Βόρεια Βεψικά (στη λίμνη Ονέγκα στα νότια του Πετροζαβόντσκ, στα βόρεια του ποταμού Σβιρ, συμπεριλαμβανομένου του πρώην Εθνικού Βόλοστ των Βεψών), τα Κεντρικά Βεψικά (στην περιοχή της Αγίας Πετρούπολης και της Περιφέρειας Βόλογκντα) και τα Νότια Βεψικά (στην περιοχή της Αγίας Πετρούπολης). Η βόρεια διάλεκτος φαίνεται να είναι η ξεχωριστότερη από τις τρεις· ωστόσο, είναι ακόμα αμοιβαία κατανοητή για τους ομιλητές των άλλων δύο διαλέκτων. Οι ομιλητές της βόρειας διαλέκτου αποκαλούνται «Λούδοι» (lüdikad ή lüdilaižed).

Στη Ρωσία, περισσότερα από 350 παιδιά μαθαίνουν τη βεψική γλώσσα σε συνολικά 5 εθνικά σχολεία.
Φιννικές γλώσσες

thumb
Οι Φιννικές γλώσσες ή Βαλτοφιννικές γλώσσες είναι κλάδος της οικογένειας των Ουραλικών γλωσσών που ομιλούνται γύρω από την Βαλτική Θάλασσα από τους Φίννους, κυρίως στη Φινλανδία και την Εσθονία, από περίπου 7 εκατομμύριους άνθρωπους.

Παραδοσιακά έχουν αναγνωριστεί οκτώ Φιννικές γλώσσες. Οι μείζονες σύγχρονοι εκπρόσωποι της οικογένειας είναι τα Φινλανδικά και τα Εσθονικά, οι επίσημες γλώσσες των αντίστοιχων εθνικών κρατών τους. Οι άλλες Φιννικές γλώσσες στην περιοχή της Βαλτικής Θάλασσας είναι τα Ιγγρικά και τα Βοτικά, που ομιλούνται στην Ιγγρία πλησίον του φινλανδικού κόλπου· και τα Λιβονικά, που ομιλούνταν κάποτε γύρω από τον Κόλπο της Ρίγας. Βορειοανατολικότερα ομιλούνται τα Καρελικά, τα Λουδικά και τα Βεψικά, στην περιοχή των λιμνών Ονέγκα και Λάντογκα.
Ζαβιέρ Εσπότ Ζαμόρα

Ο Ζαβιέρ Εσπότ Ζαμόρα ("Xavier Espot Zamora", 30 Οκτωβρίου 1979-) είναι πολιτικός της Ανδόρρας. Είναι πρώην υπουργός Δικαιοσύνης και επί του παρόντος είναι πρωθυπουργός της Ανδόρας από τις 16 Μαΐου 2019. 

Επί κυβερνήσεως του Αντόνι Μαρτί, από τις 25 Ιουλίου 2012 ως τις 28 Φεβρουαρίου 2019 ήταν υπουργός Κοινωνικών Υποθέσεων, Δικαιοσύνης και Εσωτερικών, διαδεχόμενος την Ρόζα Φερέρ Ομπιόλς. Παρέμεινε στις 29 Φεβρουαρίου 2019 ως υπουργός για να προετοιμάσει την υποψηφιότητά του για το αξίωμα του πρωθυπουργού στις γενικές εκλογές του 2019 .
Ελένη Σταύρου

Η Ελένη Σταύρου (Λευκωσία, 4 Ιουλίου 1975) είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένη με τον ΔΗΣΥ.
Ιγγρία

Η Ιγγρία και οι [[Λουθηρανισμός|λουθηρανικές]] της ενορίες στο ρωσικό κυβερνείο της Αγίας Πετρούπολης, περί το 1900.
thumb|right|Η σημαία της Ιγγρίας

Η ιστορική Ιγγρία (φινλανδικά: Inkeri ή Inkerinmaa· ρωσικά: Ингрия, "Ίνγκριγια", Ижора, "Ιζόρα", ή Ингерманландия, "Ινγκερμανλάνντιγια"· σουηδικά: Ingermanland· εσθονικά: Ingeri ή Ingerimaa) είναι η γεωγραφική περιοχή που βρίσκεται κατά μήκος της νότιας ακτής του Φινλανδικού Κόλπου, που συνορεύει με τη λίμνη Λάντογκα στον Καρελικό Ισθμό στα βόρεια και επί του ποταμού Νάρβα στα σύνορα με την Εσθονία στα δυτικά.
Διαδικτυακή εγκυκλοπαίδεια PWN

Η Διαδικτυακή εγκυκλοπαίδεια PWN (πολωνικά:"Internetowa encyklopedia PWN)" είναι μία δωρεάν online ηλεκτρονική εγκυκλοπαίδεια, που δημοσιεύεται από τις Πολωνικές Επιστημονικές Εκδόσεις PWN. Περιέχει περίπου 80.000 εγγραφές και 5.000 εικονογραφήσεις.
Φορταλέζα Εσπόρτε Κλούμπε

εναλλ.=|μικρογραφία|310x310εσ|Στάδιο Πλάσιντο Αντεράλντο Καστέλο, Φορταλέζα.
H Φορταλέζα Εσπόρτε Κλούμπε ("Fortaleza Esporte Clube"), γνωστή ως Φορταλέζα, είναι κυρίως ποδοσφαιρικός σύλλογος, αλλά δραστηριοποιείται και σε άλλα αθλήματα, όπως το ποδόσφαιρο σάλας, η χειροσφαίριση και η καλαθοσφαίριση. Εδρεύει στη Φορταλέζα, πρωτεύουσα της Πολιτείας της Σεαρά στη Βραζιλία. Ο σύλλογος ιδρύθηκε στις 18 Οκτωβρίου 1918 και αναδύθηκε από ένα παλαιότερο σύλλογο που ονομαζόταν "Στέλλα" ("Stella") υπό την ονομασία Φορταλέζα Σπόρτινγκ Κλουμπ ("Fortaleza Sporting Club"). 

Η Φορταλέζα είναι μία από τις πιο παραδοσιακές ομάδες στη βορειοανατολική περιοχή της Βραζιλίας, παράλληλα με τις Μπαΐα, Βιτόρια, Σάντα Κρουζ, Σπορτ Ρεσίφε, Νάουτικο και Σεαρά, τη μεγαλύτερη ανταγωνίστρια της, με λιγότερη παράδοση στην πολιτεία και χωρίς εθνικό τίτλο. 

Τα χρώματα της ομάδας είναι κόκκινο, μπλε και λευκό.
Ρωμαιοκαθολική Αρχιεπισκοπή της Νέας Υόρκης

Η Ρωμαιοκαθολική Αρχιεπισκοπή της Νέας Υόρκης είναι μια Λατινική Καθολική αρχιεπισκοπή στην Πολιτεία της Νέας Υόρκης. Αποτελείται από τα Διαμερίσματα του Μανχάταν, του Μπρονξ και του Στάτεν Άιλαντ στην Πόλη της Νέας Υόρκης και τις Κομητείες Ντάτσες, Όραντζ, Πούτναμ, Ρόκλαντ, Σάλιβαν, Ούλστερ και Γουέστ-Τσέστερ στην Πολιτεία της Νέας Υόρκης. Ή Αρχιεπισκοπή της Νέας Υόρκης είναι η δεύτερη μεγαλύτερη εκκλησιαστική διοίκηση στις Ηνωμένες Πολιτείες, αποτελούμενη από 296 ενορίες για τους περίπου 2,8 εκατομμύρια Καθολικούς, ενώ έχει υπό τη διαχείρισή της εκατοντάδες Καθολικά σχολεία, νοσοκομεία και φιλανθρωπικά ιδρύματα. Η Αρχιεπισκοπή διοικεί, επίσης, την ευρύτερα γνωστή Θεολογική Σχολή του Αγίου Ιωσήφ, η οποία αναφέρεται συχνά ως "Ντανγούντι". Η Αρχιεπισκοπή της Νέας Υόρκης είναι η μητροπολιτική έδρα της εκκλησιαστικής επαρχίας της Νέας Υόρκης, η οποία περιλαμβάνει τις Μητροπόλεις Όλμπανι, Μπρούκλιν, Μπάφαλο, Όγκντενσμπουργκ, Ρότσεστερ, Ρόκβιλ Σέντερ και Συρακουσών.
Ρωμαιοκαθολική Αρχιεπισκοπή του Άνκορεϊτζ

Η Ρωμαιοκαθολική Αρχιεπισκοπή του Άνκορεϊτζ (, ) είναι μια εκκλησιαστική περιοχή ή διοίκηση της Ρωμαιοκαθολικής Εκκλησίας στις βορειοδυτικές Ηνωμένες Πολιτείες, η οποία αποτελείται από διάφορα διαμερίσματα και επαρχίες της πολιτείας της Αλάσκας. Η Αρχιεπισκοπή διοικείται από έναν ιεράρχη Αρχιεπίσκοπο, πάστορα της μητέρας εκκλησίας στον Καθεδρικό Ναό της Αγίας Οικογένειας του Άνκορεϊτζ.
Αλκαθάβα της Αλμερίας

Αλκαθάβα της Αλμερίας είναι ένα οχυρωμένο συγκρότημα στην Αλμερία της νότιας Ισπανίας. Η λέξη "Αλκαθάβα", που προέρχεται από την αραβική λέξη (القصبة; αλ-κασμπάχ), σημαίνει έναν τύπο οχύρωσης εντός μιας πόλης.
Μορμπιάν

Το Μορμπιάν (γαλλικά: "Morbihan", βρετονικά: "Mor-Bihan") είναι γαλλικός νομός στην περιοχή της Βρετάνης. Πρωτεύουσα του νομού είναι η Βαν και σημαντικές πόλεις το ναυτικό λιμάνι Λοριάν, το Ποντιβί και η Ωραί.

Ο νομός οφείλει το όνομά του στον κόλπο του Μορμπιάν. Το INSEE και το Ταχυδρομείο του αποδίδουν τον κωδικό 56. 

Στο Μορμπιάν υπάρχουν πολλά προϊστορικά μεγαλιθικά μνημεία, όπως τα Μεγαλιθικά μνημεία του Καρνάκ. 

Οι κάτοικοι του νομού ονομάζονται Μορμπιαναί και Μορμπιαναίζ.
Ντίντι Ζανάβι

Το Ντίντι Ζανάβι ( ) είναι ένα χωριό στον δήμο Αντιγένι στην περιοχή Σάμτσχε-Τζαβαχέτι στα νότια της Γεωργίας. Βρίσκεται στη νότια πλαγιά της οροσειράς Μεσχέτι, που είναι τμήμα του Μικρού Καυκάσου, στην αριστερή όχθη του μικρού ποταμού Κβαμπλιάνι, σε υψόμετρο 1480 μ. πάνω από την επιφάνεια της θάλασσας. Το χωριό βρίσκεται 4 χλμ. βορειοανατολικά από το Αντιγένι, την πρωτεύουσα του δήμου, και το ίδιο είναι το κέντρο του διοικητικού διαμερίσματος Ζανάβι. Στην απογραφή του 2014 το χωριό βρέθηκε να έχει πληθυσμό 297 ατόμων. 

Σημαντικά κτίσματα του χωριού είναι το φρούριο του Ζανάβι και η εκκλησία του Ζανάβι, δύο μεσαιωνικά μνημεία που συμπεριλήφθηκαν στον κατάλογο με τα Αμετακίνητα Πολιτιστικά Μνημεία Εθνικής Σημασίας της Γεωργίας το 2007.
Κίνγκα της Πολωνίας

Η Αγία Κίνγκα της Πολωνίας (, , 5 Μαρτίου 1234 – 24 Ιουλίου 1292) είναι Αγία στην Καθολική Εκκλησία και προστάτιδα της Πολωνίας και της Λιθουανίας.
Θησεία

Τα Θησεία (αρχαία ελληνικά: Θησεῖα) ήταν αρχαία ελληνική γιορτή. Η εορτή λάμβανε χώρα στην αρχαία Αθήνα προς τιμήν του Θησέα.
Αγορά των Κομπεταλιαστών

Η Αγορά των Κομπεταλιαστών είναι μια από τις κύριες αγορές της Δήλου. Η αγορά χρονολογείται από το τελευταίο τέταρτο του 2ου αιώνα π.Χ. Η αγορά γειτνιάζει άμεσα με το Ιερό Λιμάνι. Στο κέντρο της αγοράς βρίσκονται οι βάσεις της πλατείας και το μαρμάρινο μνημείο. Το μαρμάρινο μνημείο είναι αφιερωμένο στον Ερμή. Γύρω από αυτά τα δύο μνημεία, υπάρχουν πολλά μνημεία που έχουν ανεγερθεί από εμπόρους, καπετάνιους και τραπεζίτες. Στο βόρειο τμήμα της αγοράς αυτής, υπάρχει η Στοά του Φιλίππου και ο Ιωνικός ναός αφιερωμένος στον Ερμή. Στο ανατολικό και νότιο μέρος της αγοράς, βρίσκονται τα ερείπια καταστημάτων από την χρυσή εποχή του κέντρου του Ελληνικού εμπορίου.
Μεγαλιθικά μνημεία του Καρνάκ

Τα Μεγαλιθικά μνημεία του Καρνάκ (γαλλικά: Les alignements de Carnac) είναι ένα σύνολο μεγαλιθικών μνημείων στο νομό Μορμπιάν της Βρετάνης στη βορειοδυτική Γαλλία, αποτελούμενο από παράλληλες σειρές από πέτρες, ντολμέν, τύμβους και μεμονωμένα μενίρ. Περισσότερα από 3.000 προϊστορικά μενίρ από τοπικό γρανίτη ανεγέρθηκαν από προκελτικούς λαούς της Βρετάνης και αποτελούν το μεγαλύτερο σύνολο στον κόσμο. Αυτοί οι λίθινοι σχηματισμοί βρίσκονται στην κοινότητα Καρνάκ, αλλά και στα ανατολικά, στη Λα Τρινιτέ-συρ-Μερ.

Τα μνημεία ανεγέρθηκαν σε κάποιο στάδιο κατά τη Νεολιθική περίοδο, πιθανώς γύρω στο 3300 π.Χ., αλλά μερικά μπορεί να χρονολογούνται από το 4500 π.Χ. 

Οι πρώτες ανασκαφές έγιναν το 1860.

Έχουν χαρακτηριστεί ιστορικά μνημεία σταδιακά από το 1889.
Ο Νικολός

Ο Νικολός είναι είδος ελληνικού λαϊκού χορού. Ο χορός κατάγεται από την περιοχή της Σιάτιστας, στην περιφέρεια Δυτικής Μακεδονίας στην Ελλάδα.
Απολλώνιος ο Τραλλιανός

Ο Απολλώνιος ο Τραλλιανός (Τράλλεις, 2ος αιώνας π.Χ. - πιθ. 1ος αιώνας π.Χ.) ήταν αρχαίος Έλληνας γλύπτης, ο οποίος έζησε στην Καρία και άκμασε κατά τον 2ο αιώνα π.Χ. Με τον αδελφό του, τον Ταυρίσκο, δημιούργησαν τον ταύρο των Φαρνέζε, ο οποίος δείχνει τον Ζέθο και των Αμφιών να δένουν την Δίρκη στην ουρά ενός άγριου ταύρου, για εκδίκηση.
Lil Uzi Vert

Ο Σιμέρ Γούντς (γεννημένος στις 31 Ιουλίου 1994), γνωστός επαγγελματικά ως Lil Uzi Vert, είναι Αμερικανός ράπερ και τραγουδιστής. 

Γεννήθηκε και μεγάλωσε στη Φιλαδέλφεια και κέρδισε την αρχική του αναγνώριση μετά την κυκλοφορία του πρώτου του mixtape "Luv Is Rage" (2015) το οποίο και του εξασφάλισε συμβόλαιο με την Atlantic Records. Στη συνέχεια, το 2016, προσέλκυσε προσοχή μετά την κυκλοφορία του πρώτου του single " Money Longer " το οποίο και έφτασε στις πρώτες θέσεις του "Billboard" Hot 100 και αργότερα έγινε διπλά πλατινένιο. 

Το τραγούδι θα λειτουργούσε ως lead single για το επόμενο του mixtape "Lil Uzi Vert vs. the World" (2016) το οποίο και έκανε το ντεμπούτο του στο νούμερο 37 του Billboard 200. Το άλμπουμ περιείχε επίσης το τραγούδι "You Was Right", το οποίο και έφτασε στην 40η θέση στο Hot 100. Μετά την δημιουργία δύο επιπλέον mixtapes το 2016 και 2017, το ένα εκ των οποίων ήταν σε συνεργασία με τον Gucci Mane, ο Lil Uzi Vert συνεργάστηκε με το συγκρότημα Migos στο τραγούδι "Bad and Boujee". Το 2017 δημιούργησε και το τραγούδι "XO Tour Llif3" , το οποίο και θεωρείται από τις μεγαλύτερες επιτυχίες του. 

Το "XO Tour Llif3" λειτούργησε ως lead single στο πρώτο άλμπουμ του "Luv Is Rage 2" (2017), το οποίο έκανε το ντεμπούτο του στο νούμερο ένα στο "Billboard" 200 και πιστοποιήθηκε πλατινένιο. Το άλμπουμ περιείχε επίσης τα singles " The Way Life Goes " και " Sauce It Up ". Το δεύτερο studio άλμπουμ του Lil Uzi Vert, "Eternal Atake", κυκλοφορησε τον Μαρτιο του 2020, μετα απο αναμονη 2 περιπου χρονων και μια σειρα εντασεων με την πρωην του δισκογραφικη.Μια εβδομαδα αργοτερα κυκλοφορησε την deluxe εκδοση του οπου ουσιαστικα ηταν το sequel του "Lil Uzi Vert vs. the World, Lil Uzi Vert vs. the World 2."
Χρήστος Καγκαράς

Ο Χρήστος Καγκαράς (15 Ιανουαρίου 1918 - 7 Φεβρουαρίου 2010) ήταν Έλληνας ζωγράφος, ο οποίος γεννήθηκε στη Γρανίτσα του νομού Ευρυτανίας. Ζωγράφισε τοπία, θέματα σχετικά με τη φύση και ιερές εικόνες.
Νίκος Νουρής

Ο Νίκος Νουρής είναι Ελληνοκύπριος πολιτικός. Είναι Υπουργός Εσωτερικών. Διετέλεσε επίσης βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.
Σόλων Κασίνης

Ο Σόλων Κασίνης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.
Σωτηρία Αλιμπέρτη

Η Σωτηρία Αλιμπέρτη (1847-1929) ήταν Ελληνίδα φεμινίστρια και εκπαιδευτικός. Ίδρυσε τον γυναικείο σύλλογο, "Εργάνη Αθηνά".

Η Αλιμπέρτη ίδρυσε σχολείο για κορίτσια στη Ρουμανία. Συνεργάστηκε με την Εφημερίδα των Γυναικών της Αθήνας. Ανέπτυξε παρόμοιες δραστηριότητες και στην Ελλάδα, την εποχή που η Καλλιρρόη Παρρέν ήταν πρόεδρος της Ένωσης Ελληνίδων Γυναικών. Το 1893 επέστρεψε στην Αθήνα, όπου ίδρυσε την "Εργάνη Αθηνά" και έγινε εκδότρια του λογοτεχνικού περιοδικού "Πλειάδες".
Γιώργος Αρβανιτίδης

Ο Γιώργος Αρβανιτίδης (γεννήθηκε στις 10 Ιουλίου 1959) είναι Έλληνας πολιτικός.
Κρόμλεχ

Το κρόμλεχ MullHill στο [[Νήσος του Μαν|νησί Μαν]]
Το κρόμλεχ είναι προϊστορικό μεγαλιθικό μνημείο που αποτελείται από ανορθωμένους λίθους (μενίρ) τοποθετημένους σε κυκλική διάταξη. Μερικές φορές ένα μενίρ είναι τοποθετημένο στο κέντρο του κύκλου.

Αυτοί οι κύκλοι από λίθους μπορούν να στέκουν αυτόνομα, να συνδυαστούν με έναν άλλο κύκλο λίθων ή να συνδεθούν με μια γρεμμή μενίρ. 

Το πιο γνωστό από όλα τα κρόμλεχ είναι το Στόουνχετζ στην Αγγλία. Στη Γαλλία, το διπλό κρόμλεχ του Ερ-Λανίκ, στον κόλπο του Μορμπιάν, στη Βρετάνη, που αποτελείται από δύο ομόκεντρους κύκλους. Τα μενίρ του εξωτερικού κύκλου έχουν πέσει λόγω της ανύψωσης της στάθμης της θάλασσας. Επίσης, το Πεν αρ Λαν στο γαλλικό νησί Ουεσάν και στα νησιά Σωζέ στη Νορμανδία.

Τα κρόμλεχ είναι πολύ πιο σπάνια από άλλα μεγαλιθικά μνημεία (ντολμέν, μενίρ, καλυμμένες διαβάσεις, cairns).

Τα περισσότερα από αυτά χρονολογούνται, ειδικά στην Ευρώπη, από την Εποχή του Χαλκού (2500 π.Χ. έως 1000 π.Χ.).

Κρόμλεχ υπάρχουν σχεδόν σε όλη τη γη, από την Ινδία μέχρι την Αγγλία, τις Σκανδιναβικές χώρες, το Μαρόκο, την Αμερική ή την Ιαπωνία.

Σήμερα, δεν μπορούμε να εξηγήσουμε με ακρίβεια τη λειτουργία αυτού του τύπου μνημείου. Μερικοί ερευνητές θεωρούν ότι πρόκειται για χώρους λατρείας, ενώ άλλοι προτιμούν την ιδέα ενός τόπου παρατήρησης των άστρων ή της Σελήνης. Μερικοί συγγραφείς ισχυρίστηκαν ότι ήταν οι δείκτες μιας προγονικής μεγαλιθικής γεωμετρίας. Αυτή η τελευταία υπόθεση έχει απορριφθεί από την επιστημονική κοινότητα.
Ντολμέν

Το ντολμέν Κρυκυνό, στο νομό [[Μορμπιάν]], στη [[Γαλλία]]
μικρογραφία|Ντολμέν στην Ιρλανδία (Poulnabrone dolmen)
Το ντολμέν είναι ένας τύπος μεγαλιθικού μνημείου, που αποτελείται από δύο ή περισσότερα κάθετα μενίρ, που στηρίζουν μία ή περισσότερες μεγάλες επίπεδες οριζόντιες λίθινες πλάκες και σχηματίζουν τους τοίχους ενός νεκρικού θαλάμου. Τα περισσότερα χρονολογούνται από τη Νεολιθική περίοδο (4000-3000 π.Χ.) και μερικές φορές είναι σκεπασμένα με γη ή μικρότερες πέτρες και σχηματίζουν έναν τύμβο. Μικρότερες πέτρες μπορεί να είναι σφηνωμένες μεταξύ της οριζόντιας πλάκας και των ογκολίθων υποστήριξης ώστε να επιτευχθεί επίπεδη εμφάνιση. Σε πολλές περιπτώσεις, ο τύμβος δεν υπάρχει πλέον, αφήνοντας άθικτη μόνο την πέτρινη κατασκευή.

Η είσοδος στους νεκρικούς θαλάμους, που περιλάμβαναν αρκετούς νεκρούς, γινόταν μέσω ενός διαδρόμου, ο οποίος σφραγιζόταν μετά την τελετή.

Παραμένει ασαφές πότε, γιατί και από ποιον έγιναν τα πρώτα ντολμέν. Τα παλαιότερα γνωστά βρίσκονται στη Δυτική Ευρώπη, και χρονολογούνται από πριν από 7.000 χρόνια. Οι αρχαιολόγοι δεν γνωρίζουν ακόμη ποιοι ανήγειραν αυτά τα ντολμέν, γεγονός που καθιστά δύσκολο να καταλάβουμε γιατί τα έκαναν. Γενικά όλα θεωρούνται τάφοι ή νεκρικοί θάλαμοι, παρά την απουσία σαφών αποδείξεων γι’ αυτό. Ανθρώπινα ίχνη, που μερικές φορές συνοδεύονται από κτερίσματα, έχουν εντοπιστεί μέσα ή κοντά στα ντολμέν, τα οποία είναι επιστημονικά χρονολογημένα με Ραδιοχρονολόγηση άνθρακα-14. Ωστόσο, ήταν αδύνατο να αποδειχθεί ότι αυτά τα απομεινάρια χρονολογούνται από τη στιγμή που οι πέτρες αρχικά τοποθετήθηκαν στη θέση τους.
Ιωάννης Δέδες

Ο Ιωάννης Δέδες (γεννημένος στις 23 Ιουλίου 1948 στην Αθήνα) είναι Έλληνας πολιτικός.
Καθολικός Πατριάρχης Απάντων των Αρμενίων

thumb|200px| Ο καθολικός πατριάρχης απάντων των Αρμενίων, Καρεκίν Β΄ .

Ο Καθολικός Πατριάρχης Απάντων των Αρμενίων (αρμενικά: Ամենայն Հայոց Կաթողիկոս) είναι ο πατριάρχης και πνευματικός καθοδηγητής της εθνικής εκκλησίας της Αρμενίας, της Αρμενικής Αποστολικής Εκκλησίας και της παγκόσμιας Αρμενικής διασποράς. Σύμφωνα με την παράδοση, οι Απόστολοι Θαδδαίος και Βαρθολομαίος διέδωσαν τον Χριστιανισμό στην Αρμενία κατά τον πρώτο αιώνα. Ο Άγιος Γρηγόριος ο Φωτιστής ήταν ο πρώτος επίσημος προκαθήμενος της εκκλησίας, μετά την υιοθέτηση του Χριστιανισμού από τους Αρμένιους ως επίσημη θρησκεία τους το 301 μ.Χ. Έδρα του Καθολικού Πατριάρχη και πνευματικό και διοικητικό κέντρο της Αρμενικής Εκκλησίας, είναι η Αγία Έδρα του Ετσμιαντζίν (Βαγαρσαπάτ).

Η Αρμενική Αποστολική Εκκλησία είναι τμήμα των Ανατολίτικων Ορθοδόξων Εκκλησιών που υιοθέτησαν τον Μονοφυσιτισμό και ο οποίος καταδικάστηκε από την Δ' Οικουμενική Σύνοδο της Χαλκηδόνας το 451 μ.Χ. Σε αυτές τις προχαλκηδόνιες εκκλησίες ανήκουν επίσης η Κοπτική Ορθόδοξη Εκκλησία της Αιγύπτου, η Συριακή Ορθόδοξη Εκκλησία, η Ορθόδοξη Εκκλησία του Μαλαμπάρ των Ινδιών, η Αιθιοπική Ορθόδοξη Εκκλησία και η Ορθόδοξη Εκκλησία της Ερυθραίας.

Ο σημερινός Καθολικός Πατριάρχης Απάντων των Αρμενίων είναι ο Καρεκίν Β΄.
Αθανάσιος Τσιρίκος

Ο Αθανάσιος Τσιρίκος είναι Έλληνας αθλητής καταδύσεων και,μέλος τις Εθνικής Ομάδας καταδύσεων. Έχει συμμετάσχει σε διάφορες εθνικές και διεθνείς διοργανώσεις, ενώ το 2018 κέρδισε χρυσό μετάλλιο στους Βαλκανικούς Αγώνες Καταδύσεων. Ανήκει στον σύλλογο ΝΟΒΑ. Το 2017 κέρδισε χάλκινο μετάλλιο στο Ευρωπαϊκό Πρωτάθλημα Καταδύσεων στο Μπέργκεν της Νορβηγίας.
Ανδρέας Ζαγκλής

Ο Ανδρέας Ζαγκλής (γεννηθείς το 1980) είναι Έλληνας δικηγόρος και παράγοντας του μπάσκετ, ο σημερινός γενικός γραμματέας της Διεθνούς Ομοσπονδίας Καλαθοσφαίρισης.
Ζοάο Ζιλμπέρτο

Ο Ζοάο Ζιλμπέρτο Πράντο Περέιρα ντε Ολιβέιρα, γνωστός ως Ζοάο Ζιλμπέρτο (; 10 Ιουνίου 1931 – 6 Ιουλίου 2019), ήταν Βραζιλιάνος τραγουδιστής, τραγουδοποιός και κιθαρίστας. Πρωτοστάτησε στο μουσικό είδος της μπόσα νόβα στα τέλη της δεκαετίας του 1950.
Όκρος Τσίχε

Το Όκρος Τσίχε ( ), το όνομα του οποίου μεταφράζεται ως «"Χρυσό φρούριο"», είναι ένα μεσαιωνικό φρούριο στο Δήμο Αντιγένι, στο μχάρε Σάμτσχε-Τζαβαχέτι στα νότια της Γεωργίας, βόρεια του χωριού Σόκα (Shoqa). Βρίσκεται στην ιστορική κοιλάδα Κβαμπλιάνι, σε ένα δυσπρόσιτο και απόκρημνο βουνό. Το φρούριο κατείχε εξέχουσα θέση στις Γεωργιανές-Οθωμανικές αναμετρήσεις του 16ου αιώνα, και ήταν επίσης γνωστό με την Τουρκική απόδοση του ονόματός του, "Αλτουνκάλα". Το 2007, το Όκρος Τσίχε καταχωρήθηκε στον κατάλογο με τα Αμετακίνητα Πολιτιστικά Μνημεία Εθνικής Σημασίας της Γεωργίας.
Μεταφορικό ισοδύναμο

Μεταφορικό ισοδύναμο ονομάζεται στην Ελλάδα, μέτρο επιδότησης του μεταφορικού κόστους για τους κατοίκους των νησιών. Με το μέτρο αυτό επιδιώκεται να γίνει εξισωθεί το κόστος μεταφοράς με μέσα μαζικής μεταφοράς προς και από νησιά, με αυτό που θα ίσχυε σε μεταφορές ίδιας απόστασης στην ξηρά.

Το μέτρο θεσμοθετήθηκε τον Ιούλιο του 2018, οπότε ίσχυσε πιλοτικά για 49 νησιά για το κόστος των ακτοπλοϊκών μεταφορών. Επεκτάθηκε και από την 1η Ιανουαρίου 2020 θα ισχύει για όλα τα νησιά και για τη μεταφορά καυσίμων και στις 20 Μαΐου 2019 περιλήφθηκαν εκτός από τις ακτοπλοϊκές και οι αεροπορικές μεταφορές.

Το μέτρο ισχύει και για νησιώτες ως πρόσωπα, αλλά και για επιχειρήσεις. Ο υπολογισμός της επιδότησης γίνεται σύμφωνα με τον Ν. 4551/2018 «Μηχανισμός εφαρμογής, κρατική εποπτεία, γενικοί όροι υλοποίησης του Μεταφορικού Ισοδυνάμου (Μ.Ι.) και άλλες διατάξεις» (ΦΕΚ Α’ 116).
Γιάννης Ανδριανός

Ο Γιάννης Ανδριανός (16 Μαΐου 1959, Νέα Επίδαυρος) είναι Έλληνας πολιτικός και δημοσιογράφος.
Ρωμανός Παλαιολόγος

Ο Ρωμανός Παλαιολόγος ήταν βυζαντινός αξιωματούχος του 11ου αιώνα από τα πρώτα γνωστά μέλη της οικογένειας των Παλαιολόγων.

Ο Ρωμανός αναφέρεται με το αξίωμα του κουροπαλάτη, ιδιαίτερα τιμητικό αξίωμα της εποχής που δινόταν μόνο σε μέλη της αυτοκρατορικής οικογένειας, και ήταν υπεύθυνος για την φροντίδα του παλατιού. Ήταν πιθανότατα γιος του Νικηφόρου Παλαιολόγου ή του Γεωργίου Παλαιολόγου και άγνωστης μητέρας. Είναι άγνωστο εάν παντρεύτηκε ή απέκτησε παιδιά.
Αριστοτέλης Καρασαλίδης

Ο Αριστοτέλης Καρασαλίδης (γεννημένος στις 3 Μαΐου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για τον Παναιτωλικό.
Έντα Γκάμπλερ

Η Έντα Γκάμπλερ (νορβηγική προφορά: [²hɛdːɑ ˈɡɑːblər]) είναι θεατρικό έργο του Νορβηγού συγγραφέα Ερρίκου Ίψεν. Ο 'Ιψεν ήταν παρών στην παγκόσμια πρεμιέρα, η οποία έλαβε χώρα στις 31 Ιανουαρίου 1891 στο Residenztheater του Μονάχου. Αναγνωρίζεται ως ένα κλασικό έργο του ρεαλισμού, του θεάτρου του δέκατου ένατου αιώνα και της παγκόσμιας δραματουργίας. Ο χαρακτήρας του τίτλου, η Έντα, θεωρείται ένας από τους σπουδαίους δραματικούς ρόλους στο θέατρο. 

Η Έντα, μετά τον γάμο της με τον Γιέργκεν, ονομάζεται Έντα Τέσμαν και Γκάμπλερ είναι το πατρικό της όνομα. Σχετικά με τον τίτλο, ο Ίψεν έγραψε: «Η πρόθεσή μου να δώσω αυτό το όνομα ήταν να δείξω ότι η Έντα ως προσωπικότητα πρέπει να θεωρείται περισσότερο κόρη του πατέρα της από ότι σύζυγος του συζύγου της».
Θεόδωρος Βασιλακάκης

Ο Θεόδωρος Βασιλακάκης (γεννημένος στις 20 Ιουλίου 1988) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για την Λαμία.
Κλέων Γρηγοριάδης

Ο Κλέων Γρηγοριάδης (1965) είναι Έλληνας ηθοποιός, πολιτικός και βουλευτής του ΜέΡΑ25.
Ιούερνοι

Οι Ιούερνοι είναι μία από τις πληθυσμιακές ομάδες που αναφέρονται στη "[[Γεωγραφική Υφήγησις|Γεωγραφία]]" του [[Κλαύδιος Πτολεμαίος|Πτολεμαίου]].
Οι Ιούερνοι ήταν λαός της πρώιμης Ιρλανδίας ο οποίος αναφέρθηκε αρχικά στη Γεωγραφική Υφήγηση του 2ου αιώνα του Πτολεμαίου ως ζώντες στο νοτιοδυτικότερο άκρο του νησιού. Επίσης, εντοπίζει στην επικράτειά τους μια «πόλη» που ονομάζεται Ιουερνίς και παρατηρεί ότι ο οικισμός αυτός έχει το ίδιο όνομα με το νησί στο σύνολό του, Ιουερνία. Η ονομασία Ιούερνοι προέρχεται από το πρωτοϊνδοευρωπαϊκό *PiHwerjoHn, «η εύφορη γη». Πιθανότατα ήταν η ονομασία που δόθηκε σε όλους τους λαούς της Ιρλανδίας, αλλά στην εποχή του Πτολεμαίου είχε πιο περιορισμένη χρήση για τους κατοίκους των νοτιοδυτικών.
Χρυσοβαλάντης Κοζορώνης

Ο Χρυσοβαλάντης Κοζορώνης (γεννημένος στις 3 Αυγούστου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικό μέσος.
Βραβείο Ημέρας της Ανεξαρτησίας

Το Βραβείο Ημέρας της Ανεξαρτησίας (), επίσης γνωστό ως Βραβείο Ανεξαρτησίας (, επίσης γνωστό ως Σουαντινάτα Παντάκ ή Σουαντινάτα Πουροσκάρ), είναι το υψηλότερο κρατικό βραβείο που δίνεται από την κυβέρνηση του Μπαγκλαντές. Εισήχθη το 1977 και απονέμεται σε οργανισμούς και πολίτες του Μπανγκλαντές ως αναγνώριση για τη σημαντική συνεισφορά τους σε ένα από τα παρακάτω πεδία, συμπεριλαμβανομένου του Πολέμου της Απελευθέρωσης, του Γλωσσικού Κινήματος, της εκπαίδευσης, της λογοτεχνίας, της δημοσιογραφίας, των δημόσιων υπηρεσιών, την επιστήμη και την τεχνολογία, την ιατρική επιστήμη, τις κοινωνικές επιστήμες, το τραγούδι, τους αγώνες και σπορ, τις τέχνες, την αγροτική ανάπτυξη και άλλους τομείς.

Κάθε βραβευμένος λαμβάνει ένα χρυσό μετάλλιο, ένα πιστοποιητικό τιμής και χρηματικό βραβείο. Το ποσό της χρηματικής ανταμοιβής ήταν αρχικά 20.000 τάκα, , αλλά στη συνέχεια αυξήθηκε σε 100.000 τάκα το 2004. Κάθε χρόνο, μια επιτροπή ετοιμάζει την λίστα των υποψηφίων και την περνά στον επικεφαλής της κυβέρνησης για την τελική έγκριση. Το βραβείο δίνεται παραδοσιακά στην παραμονή της ημέρας της Ανεξαρτησίας του Μπαγκλαντές σε πολύ δημοφιλή τελετή με θεατές αρκετούς πολιτικούς και άλλους φημισμένους ανθρώπους. 

Το 2006, το βραβείο δημιούργησε διαμάχη αφού ο Πρωθυπουργός δεν ενέκρινε την αρχική λίστα. Ορισμένοι υπουργοί της κυβέρνησης εξέφρασαν ανησυχία για το διορισμό τριών ομόλογων υπουργών. Επιπλέον, το βραβείο για το Τάγμα Ταχείας Δράσης έχει επικριθεί λόγω της υποτιθέμενης συμμετοχής σε εξωδικαστικές εκτελέσεις.
Λεοζίνιο

Ο Λεάντρο Σάλες ντε Σαντάνα, ευρέως γνωστός ως Λεοζίνιο (γεννημένος στις 12 Δεκεμβρίου 1985 στο Σάο Λουίς), είναι Βραζιλιάνος ποδοσφαιριστής, ο οποίος αγωνίζεται ως μέσος.
Κάρλες Κότο

Ο Κάρλες Κότο Παγές ("Carles Coto Pagès," γεννημένος στις 11 Φεβρουαρίου 1988) είναι Ισπανός ποδοσφαιριστής, ο οποίος αγωνίζεται ως δεξιός πλάγιος μέσος.
Γκέρχαρντ Μαρκς

O Γκέρχαρντ Μαρκς (γερμανικά: "Gerhard Marcks", 18 Φεβρουαρίου 1889 - 13 Νοεμβρίου 1981) ήταν Γερμανός καλλιτέχνης, περισσότερο γνωστός ως γλύπτης, ο οποίος όμως άφησε σπουδαίο έργο και στο σχέδιο, τη λιθογραφία, τα κεραμικά και την ξυλογλυπτική. Γεννημένος στο Βερολίνο ξεκίνησε στα 18 του να εργάζεται ως βοηθός του γλύπτη Ρίχαρντ Σέιμπε. Το 1914 νυμφεύθηκε τη Μαρία Σμίντλεϊν, με την οποία απέκτησε 6 παιδιά. Κατά τη διάρκεια του Πρώτου Παγκοσμίου Πολέμου κατατάχθηκε στο γερμανικό στρατό με τον πόλεμο να του αφήνει μακροχρόνια προβλήματα υγείας. Μαζί με τον Βάλτερ Γκρόπιους, τον Λάινοελ Φένινγκερ και άλλους καλλιτέχνες, ήταν μέλος της Νοβέμπεργκρουπε.

Το 1919 ο Γκρόπιους ίδρυσε τη σχολή Μπάουχαους, στη Βαϊμάρη, με τον Μαρκς να γίνεται ένας από τους πρώτους καθηγητές εκεί, μαζί με τον Φένινγκερ και τον Γιοχάνες Ίττεν. Ο Μαρκς στη σχολή Μπάουχαους ήταν καθηγητής στο εργαστήρι κεραμικής. Κατά την περίοδο αυτή δημιούργησε γλυπτά ζώων, τα οποία είχαν περάσει στην κινεζική παραγωγή και κυκλοφόρησαν ως πορσελάνινα. Το αναπαράσταση ζώων τον απασχόλησε γενικότερα, αλλά σύντομα η τέχνη του στράφηκε στην ανθρώπινη φιγούρα, με την οποία συνέχισε να ασχολείται σχεδόν σε όλη του τη ζωή. 

Το 1925 το Μπάουχαους μεταφέρθηκε στο Ντεσάου χωρίς όμως να συνεχίσει το εργαστήρι κεραμικής, με τον Μαρκς να πηγαίνει στο Kunstgewerbeschule, κοντά στο Χάλλε. Εκεί, μετά τον θάνατο του διευθυντή της σχολής πήρε τη θέση του, μέχρι και το 1933, όπου λόγω της αντίθεσής του στο ναζιστικό καθεστώς απολύθηκε. Το 1937 αυτός κι άλλοι ομοϊδεάτες καλλιτέχνες έκαναν μεγάλη έκθεση στο Μόναχο. Αργότερα πολλά έργα του καταστράφηκαν κι εκείνος ξεκίνησε να κάνει αρκετά ταξίδια προς Ιταλία. Κατόπιν έγινε καθηγητής στο Landeskunstschule. Ο Μαρκς απεβίωσε το 1981 και προς τιμήν του φτιάχτηκε το μουσείο Gerhard Marcks Haus. Εκεί υπάρχει τεράστιος όγκος έργων του, από διάφορα σχέδια και σκίτσα. Το 1980 η Αμερικανική Ακαδημία Γραμμάτων και Τεχνών τον έκανε επίτιμο μέλος της. Το 1991 ένας αστεροειδής πήρε το όνομά του, ο 10778 Marcks.
Αντώνης Συρίγος

Ο Αντώνης Συρίγος είναι Έλληνας πολιτικός. Γεννήθηκε στις 21 Δεκεμβρίου 1960 στην Ερμούπολη της Ελλάδας. Είναι μέλος του Ελληνικού Κοινοβουλίου.

Στις ελληνικές βουλευτικές εκλογές του Ιανουαρίου 2015 με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων .
Παντελής Χατζηδιάκος

Ο Παντελής Χατζηδιάκος (γενν. Ρόδος, 18 Ιανουαρίου 1997) είναι Έλληνας επαγγελματίας ποδοσφαιριστής, ελληνικής και ολλανδικής υπηκοότητας, ο οποίος αγωνίζεται ως κεντρικός αμυντικός για την Άλκμααρ.
Σβέριρ Ίνγκι Ίνγκασον

Ο Σβέριρ Ίνγκι Ίνγκασον ("Sverrir Ingi Ingason," γεννημένος στις 5 Αυγούστου 1993) είναι Ισλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός στην ομάδα του ΠΑΟΚ. Επίσης, είναι διεθνής με την Εθνική Ισλανδίας.
Κυπριακή Μαθηματική Εταιρεία

Η Κυπριακή Μαθηματική Εταιρεία είναι η κύρια κυπριακή μαθηματική εταιρεία. Στοχεύει στην προώθηση της μαθηματικής εκπαίδευσης και της επιστήμης και ιδρύθηκε το 1983. Η ΚΜΕ είναι μη κερδοσκοπικός οργανισμός που υποστηρίζεται από την εθελοντική εργασία των μελών του. Αριθμεί πάνω από 600 μέλη. Προκειμένου να προωθήσει τους στόχους της, η ΚΜΕ διοργανώνει Μαθηματικό διαγωνισμό μεταξύ μαθητών σε όλη την Κύπρο και συμμετέχει σε διεθνείς διαγωνισμούς μαθηματικών (Διεθνής Μαθηματική Ολυμπιάδα). Η ΚΜΕ διοργανώνει μια σειρά μαθηματικών διαγωνισμών στο πλαίσιο της διαδικασίας επιλογής των εθνικών ομάδων στους διεθνείς διαγωνισμούς μαθηματικών και στην Κυπριακή Μαθηματική Ολυμπιάδα. Η διαδικασία επιλογής περιγράφεται παρακάτω.
Χάρης Ξανθουδάκης

Ο Χάρης Ξανθουδάκης (γεννημένος το 1950) είναι Έλληνας συνθέτης. 

Προερχόμενος από τον Πειραιά, ο Ξανθουδάκης σπούδασε με τον Γιάννη Ξενάκη μεταξύ άλλων. Εκτός από τη μουσική, έχει εργαστεί στους τομείς της φιλολογίας, της γλωσσολογίας, της σημειωτικής και της ιστορίας της τέχνης . Ο Ξανθουδάκης δίδαξε σε διάφορα ωδεία στην Ευρώπη πριν γίνει καθηγητής μουσικής στο Ιόνιο Πανεπιστήμιο στην Κέρκυρα το 1992.
Ορθαγορία

Η Ορθαγορία (, αγγλικά: "Orthagoria") ή Ορθαγορεία (, αγγλικά: "Orthagoreia"), ήταν μια αρχαία ελληνική πόλη της αρχαίας Θράκης, που βρισκόταν στις ακτές του Αιγαίου.

Ο Πλίνιος ο Πρεσβύτερος ("Pliny the Elder") αναφέρει ότι η Ορταγουρέα ("Ortagurea") (πιθανόν το ίδιο με την Ορθαγορία) ήταν η παλαιά ονομασία της Μαρώνειας, αλλά ο Στράβων τοποθετεί και τις δύο πόλεις, διαδοχικά στην περιοχή της Θράκης.

Ορισμένοι, προτείνουν ότι η Ορθογορεία ήταν η αρχαία ονομασία των Σταγείρων.

Έχουν βρεθεί διάφορα αργυρά και χάλκινα νομίσματα, τα οποία κόπηκαν από την Ορθογορεία, με την επιγραφή ΟΡΘΑΓΟΡΕΩΝ.

Η περιοχή της δεν έχει ακόμα εντοπιστεί.
Μπάθερστ

Το Μπάθερστ είναι περιφερειακή πόλη στην Νέα Νότια Ουαλία στην Αυστραλία. Βρίσκεται περίπου 200 χιλιόμετρα βορειοδυτικά του Σίδνεϊ και θεωρείται ο παλαιότερος εσωτερικός οικισμός της Αυστραλίας. Το 2016 το Μπάθερστ είχε περίπου 35,000 κατοίκους.
Συργιάννης

Ο Συργιάννης ήταν βυζαντινός αξιωματούχος, στρατιωτικός, Κουμάνος στην καταγωγή, που έζησε τα τέλη του 12ου αρχές του 13ου αιώνα.

Ήταν επίσημος Κουμάνος που εγκαταστάθηκε με τον λαό του στην Βυζαντινή Αυτοκρατορία σε αναζήτηση καλύτερης τύχης, μάλιστα ζητούσαν επανελλειμένα από τον αυτοκράτορα να τους δώσει άδεια να εγκατασταθούν σε αυτοκρατορικά εδάφη. Το όνομα του ήταν Συτζιγάν και όταν δόθηκε άδεια στον λαό του να εγκατασταθούν στην αυτοκρατορία βαπτίστηκε χριστιανός και ονομάστηκε Συργιάννης σε παραφθορά του ονόματος του. Ο Συργιάννης τιμήθηκε με τα αξιώματα του μεγάλου στρατοπεδάρχη και του μέγα δρουγγάριου (μέγας δομέστικος).

Παντρεύτηκε την Ευγενία Παλαιολογίνα Καντακουζηνή, κόρη του Πικέρνη Ιωάννη Καντακουζηνού και της Ειρήνης Παλαιολογίνας, παιδιά τους ήταν ο Συργιάννης Παλαιολόγος και η Θεοδώρα Συργιάναινα της Αρμενίας.
Σωτήριος Ζαριανόπουλος

Ο Σωτήριος Ζαριανόπουλος (Θεσσαλονίκη, 16 Φεβρουαρίου 1961) είναι Έλληνας πολιτικός, ο οποίος ήταν μέλος του Ευρωπαϊκού Κοινοβουλίου την περίοδο 2014-2019, εκπροσωπώντας την Ελλάδα για το Κομμουνιστικό Κόμμα.
Ναόμι Κάμπελ

Η Ναόμι Κάμπελ ("Naomi Campbell", 22 Μαΐου 1970) είναι Βρετανίδα μοντέλο, ηθοποιός, τραγουδίστρια και επιχειρηματίας. Ξεκίνησε στην ηλικία των 15 ετών, καθιερώθηκε μεταξύ των πιο αναγνωρίσιμων μοντέλων της δεκαετίας του '80 και του '90 και ήταν ένα από τα έξι μοντέλα της γενιάς της που χαρακτηρίστηκαν supermodels από τη βιομηχανία της μόδας και τον διεθνή Τύπο.

Εκτός από την καριέρα της ως μοντέλο, η Κάμπελ έχει ξεκινήσει και άλλα εγχειρήματα, τα οποία περιλαμβάνουν ένα R&B-pop άλμπουμ και πολλές εμφανίσεις στον κινηματογράφο και στην τηλεόραση, όπως το ριάλιτι σόου μοντέλων "The Face" και οι εκδοχές του σε άλλες χώρες. Η Κάμπελ έχει εμπλακεί επίσης σε φιλανθρωπικές δωρεές για διάφορους σκοπούς.
Μπέμπελπλατς

"Πανοραμική φωτογραφία της Μπέμπελπλατς κοιτώντας από τη Λεωφόρο [[Unter den Linden|Ούντερ ντεν Λίντεν]] προς το Νότο. Αριστερά το κτίριο της Κρατικής Όπερας, ευθεία ο Καθεδρικός Ναός της Αγίας Εντβίζ και η Παλαιά Βιβλιοθήκη του [[Πανεπιστήμιο Χούμπολτ|Πανεπιστημίου Χούμπολτ]] στα δεξιά (2006)."Με την ονομασία Μπέμπελπλατς (γερμανικά: "Bebelplatz") είναι γνωστή μία ιστορική πλατεία της συνοικίας Μίττε του Βερολίνου, πρωτεύουσας της Γερμανίας. Βρίσκεται στο τμήμα του πρώην Ανατολικού Βερολίνου, μεταξύ της Σλόσμπρικε ("Schloßbrücke") και της Φρίντριχστρασε ("Friedrichstraße"), ένα από τα ωραιότερα αξιοθέατα της πόλης. Στην περιοχή υπάρχουν μπαρόκ και νεοκλασικά κτίρια, σχεδιασμένα από διάσημους αρχιτέκτονες από το 18ο αιώνα και μετά, καθώς και ανακαινισμένα πρώην ανάκτορα που σήμερα χρησιμοποιούνται ως δημόσια κτίρια. Η πλατεία αυτή αποτελεί το χώρο όπου το 1933 έλαβε χώρα η πυρπόληση 20.000 περίπου βιβλίων από τον προπαγανδιστικό μηχανισμό του Τρίτου Ράιχ με την αιτιολογία ότι το περιεχόμενό τους προωθούσε αντεθνικές ιδέες.
Google Docs

Το Google Docs ή Έγγραφα Google είναι επεξεργαστής εγγράφου που αποτελεί τμήμα ενός δωρεάν διαδικτυακού λογισμικού (web-based) «σουίτας γραφείου», το οποίο προσφέρεται από την Google στο πλαίσιο της υπηρεσίας Google Drive. Είναι διαδικτυακή εφαρμογή, χαρακτηριστικό που σημαίνει ότι δεν απαιτεί εγκατάσταση σε κάποιο συγκεκριμένο υπολογιστή. Δηλαδή για την χρήση της από έναν υπολογιστή αρκεί η λειτουργία ενός περιηγητή διαδικτύου (web browser) και η σύνδεση στο Διαδίκτυο (internet). Το λογισμικό και τα δεδομένα που αυτό διαχειρίζεται βρίσκονται αποθηκευμένα σε απομακρυσμένους εξυπηρετητές (servers), και πιο συγκεκριμένα στους εξυπηρετητές της Google. Με αυτόν τον τρόπο μπορεί να χρησιμοποιηθεί από έναν υπολογιστή γραφείου (π.χ. PC) ή από μια φορητή συσκευή, όπως ένα Smartphone ή ένα tablet.

Η εφαρμογή αποθηκεύει αυτόματα τις αλλαγές κατά την διάρκεια της πληκτρολόγησης, οπότε δεν απαιτείται κάποια ξεχωριστή ενέργεια αποθήκευσης από τον χρήστη. Διατηρείται όλο το ιστορικό των αλλαγών, οπότε μπορούν να ανακληθούν παλιότερες εκδόσεις ταξινομημένες κατά ημερομηνία και χρήστη. Είναι συμβατό με τα αρχεία του Microsoft Office.

Η υπηρεσία Google Drive, εκτώς από το "Google Docs", περιλαμβάνει τα Google Sheets και τα Google Slides, τα οποία είναι εφαρμογές λογιστικών φύλλων (spreadsheet) και παρουσίασης (presentation).
Νίκος Παπαδημάτος

Ο Νίκος Παπαδημάτος είναι Έλληνας ιατρός και πολιτικός. Έχει διατελέσει Βουλευτής Αχαΐας με τη Νέα Δημοκρατία.
Τα παιδιά της χορωδίας

Τα παιδιά της χορωδίας () είναι ευρωπαϊκή δραματική ταινία του 2004 από τον Κριστόφ Μπαρατιέρ. Το σενάριο γράφτηκε από τους Μπαρατιέ και Φιλίπ Λοπ-Κυρβάλ και είναι προσαρμογή της ταινίας του 1945 "La Cage aux rossignols". Η ιστορία βασίζεται στην προέλευση της χορωδίας "Οι Μικροί Τραγουδιστές" του Παρισιού.

Η πλοκή περιστρέφεται γύρω από τον εξαιρετικά επιτυχημένο ηθοποιό Πιέρ Μοράνζ (Ζακ Περέν) ο οποίος επιστρέφει στη Γαλλία, όταν η μητέρα του πεθαίνει. Θυμάται τις παιδικές του εμπνεύσεις, όταν αυτός και ο πρώην συμμαθητής του Πεπινό (Ντιντιέ Φλαμάν) διάβασαν το ημερολόγιο του παλιού καθηγητή μουσικής Κλεμέντ Ματιέ (Ζεράρ Ζυνιό). Το 1949 ο νεαρός Μοράνζ είναι ο απείθαρχος γιος της Βιολέτ (Μαρί Μπυνέλ) που στάλθηκε σε οικοτροφείο για «δύσκολα» αγόρια, το Fond de L'Étang ("Κάτω μέρος της λίμνης"), υπό την προεδρία του αυστηρού διευθυντή Μονσιέ Ρασάν (Φρανσουά Μπελεράν). Ο νέος δάσκαλος Κλεμέν Ματιέ φωτίζει το σχολείο και στήνει μια χορωδία που οδηγεί στην ανακάλυψη των μουσικών και φυσικών ταλέντων του Μοράνζ και σε μεταμόρφωση στα παιδιά.

Στα 77α Βραβεία Όσκαρ, η ταινία ήταν υποψήφια για το βραβείο Καλύτερης Ξενόγλωσσης Ταινίας και Καλύτερου Πρωτότυπου Τραγουδιού (με το τραγούδι "Vois sur ton chemin", που μεταφράζεται ως "Κοίτα προς το μονοπάτι σου").
Μπέρτχολντ Άουερμπαχ

Ο Μπέρτχολντ Άουερμπαχ (γερμανικά: "Berthold Auerbach", φιλολογικό ψευδώνυμο του Μόζες Μπαρούχ, γερμ: "Moses Baruch Auerbacher", 28 Φεβρουαρίου 1812 - 8 Φεβρουαρίου 1882) ήταν Γερμανός δοκιμιογράφος και λογοτέχνης εβραϊκής καταγωγής. Έγινε γνωστός κυρίως για το έργο του «"Χωριάτικες ιστορίες από τον Μέλανα Δρυμό"», που εκδόθηκε σε τέσσερα μέρη από το 1843 ως το 1853.
Η Γαλάζια Ντάλια

Η ταινία Η Γαλάζια Ντάλια (Πρωτότυπος τίτλος The Blue Dahlia), είναι Φιλμ νουάρ παραγωγής 1946 σε σενάριο Ρέιμοντ Τσάντλερ και σκηνοθεσία Τζορτζ Μάρσαλ. Σηματοδότησε την τρίτη συνεργασία του πρωταγωνιστικού διδύμου της: Άλαν Λαντ και Βερόνικα Λέικ. Πρόκειται για το πρώτο σενάριο το οποίο έγραψε ποτέ ο αμερικανός συγγραφέας αστυνομικών μυθιστορημάτων Ρέιμοντ Τσάντλερ.
Συνομοσπονδία Εργαζομένων Κύπρου

Η Συνομοσπονδία Εργαζομένων Κύπρου (ΣΕΚ) είναι συνδικαλιστικός οργανισμός στην Κύπρο. Συμμετέχει στη Διεθνή Συνομοσπονδία Συνδικάτων και την Ευρωπαϊκή Συνομοσπονδία Συνδικάτων .

Οι Ομοσπονδίες που είναι μέλη της ΣΕΚ εκπροσωπούν και εκφράζουν επαγγελματικά εργαζομένους σε ορισμένους τομείς της οικονομίας. Το κύριο καθήκον τους είναι η διαπραγμάτευση και επίτευξη συλλογικών συμβάσεων.

Οι επαγγελματικές Ομοσπονδίες, μέλη του ΣΕΚ, έχουν ως εξής:

# Ομοσπονδία εργαζομένων του ιδιωτικού τομέα 
# Ομοσπονδία Βιομηχανικών Εργαζομένων 
# Ομοσπονδία τεχνιτών, ανθρακωρύχων και σχετικών επαγγελμάτων 
# Ομοσπονδία εργαζομένων στον τομέα των μεταφορών, του πετρελαίου και της γεωργίας 
# Ομοσπονδία Κυβερνητικών, Στρατιωτικών και Πολιτικών Εργαζομένων 
# Ομοσπονδία Ημικρατικών Σωματείων 
# Ομοσπονδία εργαζομένων στη βιομηχανία ξενοδοχείων
Μερσέντες Ρούελ

Η Μερσέντες Ρούελ ("Mercedes Ruehl", 28 Φεβρουαρίου 1948) είναι Αμερικανίδα ηθοποιός του θεάτρου, της τηλεόρασης και του κινηματογράφου.

Έχει κερδίσει το Όσκαρ και τη Χρυσή Σφαίρα Β' Γυναικείου Ρόλου για την ταινία "Ο βασιλιάς της μοναξιάς".

Επίσης, το 1992 κέρδισε το βραβείο Tony Α' Γυναικείου Ρόλου για την ερμηνεία της στο θεατρικό έργο "Lost in Yonkers" του Νιλ Σάιμον. Στη συνέχεια, προτάθηκε άλλες δύο φορές για βραβείο Tony: το 1995 για το "The Shadow Box" και το 2002 για το "The Goat, or Who Is Sylvia?".

Στην τηλεόραση έχει εμφανιστεί σε διάφορες σειρές, όπως το "NCIS" και το "Νόμος και Τάξη: Ειδική Ομάδα".
Πεντάσχοινος

Ο Πεντάσχοινος είναι καλωδιακός σταθμός διασύνδεσης καλωδίων επικοινωνιών στο νησί της Κύπρου .

Τα παρακάτω καλωδιακά συστήματα διασυνδέονται στον Πεντάσχοινο:

* MedNautilus 
* MINERVA 
* CADMOS 
* UGARIT
Κονσταντίν Γκριγκορίσιν

Ο Κονσταντίν Γκριγκορίσιν (γεννημένος στις 16 Νοεμβρίου 1965) είναι Ρώσος δισεκατομμυριούχος επιχειρηματίας και συλλέκτης έργων τέχνης από την Ουκρανία. 

Κατάγεται από τη Ζαπορίζια και έλαβε ουκρανική ιθαγένειά μόλις το 2016. 

Ο Γκριγκορίσιν γεννήθηκε στις 16 Νοεμβρίου 1965 στην Ουκρανία και σπούδασε για το μεταπτυχιακό του στο Ινστιτούτο Φυσικής και Τεχνολογίας της Μόσχας. 

Έγινε πλούσιος μεταπουλώντας μεταλλουργικά προϊόντα από την Ουκρανία στη Ρωσία στα τέλη της δεκαετίας του 1980. Είναι κύριος μέτοχος στην Energy Standard Group, η οποία κατέχει αρκετά εργοστάσια στην Ουκρανία, μεταξύ των οποίων είναι ο Σύλλογος Μηχανικής και Επιστημών Σούμι, η εταιρεία μεταφορών "Ukrrichflot" (Ουκρανικός στόλος ποταμών) και Zaporozhtransformator (ZTR). 

Την 1η Νοεμβρίου 2018, η Ρωσία επέβαλε κυρώσεις εναντίον 322 πολιτών της Ουκρανίας, συμπεριλαμβανομένου του Γκριγκορίσιν.
Δυο για το Δρόμο

Η ταινία Δυο για το Δρόμο (Πρωτότυπος τίτλος Two for the Road), είναι ρομαντική δραματική κομεντί παραγωγής 1967 σε σκηνοθεσία Στάνλεϊ Ντόνεν. Πρωταγωνιστές της ταινίας είναι οι Όντρεϊ Χέπμπορν και Άλμπερτ Φίνεϊ.

Το σενάριο της ταινίας γράφτηκε απευθείας για τη μεγάλη οθόνη από τον Φρέντερικ Ραφαέλ και αναλύει το δωδεκαετή γάμο ενός ζευγαριού που ταξιδεύει με το αυτοκίνητο στη νότια Γαλλία. Η ταινία θεωρήθηκε πειραματική για την εποχή που γυρίστηκε, εφόσον η αφήγηση των διαφόρων φάσεων της ζωής του ζευγαριού δε γίνεται με χρονική συνέχεια.

Ο Φρέντερικ Ράφαελ ήταν υποψήφιος για Όσκαρ Πρωτότυπου Σεναρίου, η Όντρεϊ Χέπμπορν προτάθηκε για Χρυσή Σφαίρα καλύτερης γυναικείας ερμηνείας σε κωμωδία ή μιούζικαλ και ο Χένρι Μαντσίνι προτάθηκε για Χρυσή Σφαίρα καλύτερου τραγουδιού. Το τραγούδι "TWo for the Road" γράφτηκε από τον Χένρι Μαντσίνι, που είχε γράψει και το "Moon River", για την ταινία "Πρόγευμα στο Τίφανις (Breakfast at Tiffany's, 1961)", επίσης με την Όντρεϊ Χέπμπορν.
Ακρόπολις ΙΦ

Η Ακρόπολις ΙΦ (σουηδικά: "Akropolis IF") είναι σουηδικός ποδοσφαιρικός σύλλογος που εδρεύει στην Στοκχόλμη. Ιδρύθηκε από Έλληνες μετανάστες το 1968. 

Ο σύλλογος πήρε το όνομά του από την Ακρόπολη Αθηνών και στο σήμα απεικονίζεται ο Παρθενώνας.
Κυπριακή Νοηματική Γλώσσα

Η Κυπριακή Νοηματική Γλώσσα είναι η νοηματική γλώσσα της Κύπρου. Φαίνεται να είναι μια μείξη της αμερικανικής νοηματικής γλώσσας και της ελληνικής νοηματικής γλώσσας και δεν είναι ακόμη πλήρως ανεπτυγμένη γλώσσα. Η ελληνοκυπριακή κοινότητα κωφών χρησιμοποιεί κατά κύριο λόγο την Ελληνική Νοηματική Γλώσσα (η τουρκοκυπριακή κοινότητα κωφών χρησιμοποιεί την τουρκική νοηματική γλώσσα).
Writely

Το Writely, είναι ένα διαδικτυακό λογισμικό (web-based) επεξεργαστή εγγράφου που κυκλοφόρησε τον Αύγουστο του 2005 από την εταιρεία λογισμικού Upstartle. Το 2006 η Upstartle εξαγοράστηκε από την Google και το "Writely" υπήρξε η βάση για την ανάπτυξη του σημερινού Google Docs.
Πρόεδρος της Βενεζουέλας

Ο Πρόεδρος της Βενεζουέλας (), επίσημα γνωστός ως Πρόεδρος της Μπολιβαριανής Δημοκρατίας της Βενεζουέλας () είναι αρχηγός κράτους και επικεφαλής της κυβέρνησης στο προεδρικό σύστημα της Βενεζουέλας. Ο πρόεδρος είναι ο επικεφαλής της εκτελεστικής εξουσίας της κυβέρνησης της Βενεζουέλας και είναι ο αρχηγός των Εθνικών Ενόπλων Δυνάμεων της Μπολιβαριανής Δημοκρατίας της Βενεζουέλας. Οι προεδρικές θητείας καθορίστηκαν ως εξαετείς μετά την έγκριση του συντάγματος του 1999 και η επανεκλογή ήταν απεριόριστη από το 2009. 

Το αξίωμα του προέδρου υπήρξε από το 1811, όταν η Βενεζουέλα διακήρυξε ανεξαρτησία από το ισπανικό στέμμα. Ο πρώτος πρόεδρος ήταν ο Κριστόμπαλ Μεντόσα. Από το 1821 έως το 1830, η Βενεζουέλα ήταν κράτος μέλος της Μεγάλης Κολομβίας και το εκτελεστικό σκέλος της κυβέρνησης της Βενεζουέλας απορροφήθηκε από την κυβέρνηση της Κολομβίας στην Μπογκοτά. Όταν το κράτος της Βενεζουέλας έγινε ανεξάρτητο από την ένωση, το γραφείο του προέδρου αποκαταστάθηκε υπό τον Χοσέ Αντόνιο Πάες. Κάθε αρχηγός κράτους της Βενεζουέλας έκτοτε κατείχε τον τίτλο του προέδρου. 

Ο Νικολάς Μαδούρο του Ενωμένου Σοσιαλιστικού Κόμματος της Βενεζουέλας είναι Πρόεδρος της Βενεζουέλας από τις 5 Μαρτίου 2013, αφού εισήλθε στο αξίωμα ως προσωρινός Πρόεδρος και στη συνέχεια εξελέγη κατά τις προεδρικές εκλογές του 2013 και πάλι το 2018. Ωστόσο, τα αποτελέσματα των εκλογών του 2018 αμφισβητήθηκαν, κυρίως λόγω των παρατυπιών στον τρόπο με τον οποίο έλαβαν χώρα οι εκλογές. Στις αρχές του 2019, η Εθνοσυνέλευση της Βενεζουέλας κήρυξε άκυρα τα αποτελέσματα των εκλογών και επικαλούμενη αρκετές ρήτρες του Συντάγματος της Βενεζουέλας του 1999, δήλωσε ότι ο Χουάν Γκουαϊδό είναι προσωρινός πρόεδρος κατά τη διάρκεια συνταγματικής κρίσης. Η διεθνής κοινότητα είναι επί του παρόντος διαιρεμένη σε αυτό το θέμα, με ορισμένες χώρες να συνεχίζουν να αναγνωρίζουν τον Μαδούρο και άλλοι αναγνωρίζουν τον Γκουαϊδό ή δηλώνουν υποστήριξη στην Εθνική Συνέλευση.
Μοχάμεντ Ζαχίρ Σαχ

Ο Μοχάμεντ Ζαχίρ Σαχ (παστού: محمد ظاهرشاه, , 15 Οκτωβρίου 1914 – 23 Ιουλίου 2007) ήταν ο τελευταίος βασιλιάς του Αφγανιστάν, ο οποίος βασίλευσε από τις 8 Νοεμβρίου 1933 μέχρι την εκθρόνισή του στις 17 Ιουλίου 1973. Καθιέρωσε φιλικές σχέσεις με πολλές χώρες, μεταξύ των οποίων και οι δύο πλευρές του Ψυχρού Πολέμου, και εκσυγχρόνισε τη χώρα από τη δεκαετία του 1950. Η μακρά του βασιλεία χαρακτηρίστηκε από ειρήνη και σταθερότητα που αργότερα χάθηκε. 

Κατά την παραμονή στην Ιταλία για ιατρική περίθαλψη, ο Ζαχίρ Σαχ ανατράπηκε από ένα αιφνιδιαστικό πραξικόπημα το 1973 από τον ξαδέλφό του και πρώην πρωθυπουργό, Μοχάμεντ Νταούντ Χαν, ο οποίος ίδρυσε δημοκρατικό πολίτευμα. Παρέμεινε εξόριστος κοντά στη Ρώμη μέχρι το 2002, επιστρέφοντας στο Αφγανιστάν μετά το τέλος του καθεστώτος των Ταλιμπάν. Του δόθηκε ο τίτλος Πατέρας του Έθνους, τον οποίο κατείχε μέχρι το θάνατό του το 2007.
Θιβετιανό Μαστίφ

Το Θιβετιανό Μαστίφ είναι μεγαλόσωμη θιβετιανή φυλή σκύλου ( Θιβετιανά: དོ་ཁྱི, κινέζικα:藏獒) στην οικογένεια των μαστίφ. Προέρχεται από τους νομάδες του Θιβέτ, της Κίνας, του Πακιστάν, της Ινδίας, της Μογγολίας και του Νεπάλ. Χρησιμοποιείται από τις τοπικές φυλές Θιβετιανών για την προστασία των προβάτων από λύκους, λεοπαρδάλεις, αρκούδες και τίγρεις.
Εβραϊκό Πάσχα

μικρογραφία|Τραπέζι κατά τη διάρκεια του Πάσχα
Το Εβραϊκό Πάσχα (εβραϊκά: פֶּסַח, κυριολεκτικά "πέρασμα" Αραμαϊκά: ; ελληνικά σε μετάφραση των Εβδομήκοντα και στην καινή Διαθήκη: Πάσχα), είναι πολύ σημαντική εβραϊκή γιορτή για την απελευθέρωση του λαού του Ισραήλ από την Αίγυπτο.
Αλέξανδρος Σμορέλ

Ο Αλέξανδρος Σμορέλ ("Alexander Schmorell", 16 Σεπτεμβρίου 1917-13 Ιουλίου 1943), ήταν ορθόδοξος φοιτητής, μέλος της αντιστασιακής οργάνωσης «Λευκό Ρόδο», ο οποίος εκτελέστηκε από το ναζιστικό καθεστώς της Γερμανίας. Ανακηρύχθηκε Άγιος από την Ρωσική Ορθόδοξη Εκκλησία το 2012 για αυτό αποκαλείται και ως Άγιος Αλέξανδρος εν Μονάχω.
Ερνστ Μπάρλαχ

Ο Ερνστ Μπάρλαχ (γερμανικά: "Ernst Barlach", Βέντελ, 2 Ιανουαρίου 1870 – Ρόστοκ, 24 Οκτωβρίου 1938) ήταν Γερμανός γλύπτης, τυπογράφος και συγγραφέας που ανήκε στο καλλιτεχνικό ρεύμα του εξπρεσιονισμού. Θεωρείται ένας από τους πρώτους, χρονολογικά, εξπρεσιονιστές γλύπτες, ενώ το έργο του αποκηρύχτηκε κατά την περίοδο της ναζιστικής κυριαρχίας στη Γερμανία.
Θάλασσα του Βάντεν

Η Θάλασσα του Βάντεν είναι μια παλιρροιακή ζώνη στο νοτιοανατολικό τμήμα της Βόρειας Θάλασσας. Βρίσκεται μεταξύ των ακτών της βορειοδυτικής ηπειρωτικής Ευρώπης και στο εύρος των πεδινών Νησιών της Φριζίας, σχηματίζοντας ένα ρηχό σώμα νερού με λασπότοπους από παλίρροια και υγροβιότοπους. Έχει μεγάλη βιοποικιλότητα και αποτελεί σημαντική περιοχή εξίσου για τα αναπαραγωγικά και μεταναστευτικά πουλιά. Το 2009, τα ολλανδικά και τα γερμανικά τμήματα της Θάλασσας του Βάντεν συμπεριλήφθηκαν στον Κατάλογο Παγκόσμιας Κληρονομιάς του ΟΥΝΕΣΚΟ ενώ το δανέζικο τμήμα προστέθηκε τον Ιούνιο 2014.

Η Θάλασσα του Βάντεν εκτείνεται από το Ντεν Χέλντερ, στα βορειοδυτικά από την Ολλανδία, πέρα από τις μεγάλεςεκβολές ποταμών της Γερμανίας ως τα βόρεια όριά της στο Σκάλινγκεν της Δανίας κατά μήκος μίας ακτογραμμής μήκους περίπου 500 χλμ. και με ολική έκταση περίπου 10.000 τ.χλμ. Εντός της Ολλανδίας οριοθετείται από τη Λίμνη Ίσελμεερ δίπλα στο Αφλεϊτνταϊκ. Η ακτογραμμή της Θάλασσας του Βάντεν έχει υποστεί πολλές τροποποιήσεις από τον άνθρωπο. Εκτεταμένα συστήματα φραγμάτων και καναλιών την κάνουν ένα από τις πιο τεχνητές τοποθεσίες στον πλανήτη.

Το γερμανικό τμήμα της Θάλασσας του Βάντεν ήταν το σκηνικό για το μυθιστόρημα του Έρσκιν Τσίλντερς του 1903 "The Riddle of the Sands (Το αίνιγμα των Άμμων)".
Αρχείο Μπαουχάους

Το Αρχείο Μπαουχάους (γερμανικά: "Bauhaus-Archiv") είναι Μουσείο Σχεδίου στο Βερολίνο, το οποίο συγκεντρώνει έργα τέχνης, αρχεία, αντικείμενα και λογοτεχνήματα, συνδεδεμένα με τη σχολή Μπαουχάους (1919 - 1933). Η σχολή Μπαουχάους θεωρείται μία από τις σπουδαιότερες σχολές αρχιτεκτονικής, σχεδίου και τέχνης του 20ου αιώνα. Παρόλα αυτά το μουσείο αυτή τη στιγμή παραμένει κλειστό και θα ανοίξει ξανά περί το 2022, όταν θα έχουν ολοκληρωθεί οι επισκευές. Μέχρι τότε υπάρχει διαθέσιμος χώρος για το αρχείο στην οδό Κνέσμπεκ 1-2, στο Βερολίνο-Σαρλότενμπουργκ του Βερολίνου.
Γκαστόν Λερού

Ο Γκαστόν Λερού (Gaston Leroux,1868 -1927) ήταν Γάλλος μυθιστοριογράφος, γνωστός για τα μυστηριώδη και αστυνομικά μυθιστορήματά του. Έγραψε το μυθιστόρημα "το Φάντασμα της Όπερας" (1910), που μεταφέρθηκε πολλές φορές στον κινηματογράφο και στο θέατρο. Το μυθιστόρημά του "το Μυστήριο του κίτρινου δωματίου" είναι επίσης ένα από τα πιο διάσημα «μυστήρια κλειδωμένης αίθουσας».